Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: „kísérlettervezést” is elvárhatunk. Kísérletezés közben alkalmazzuk és alkalmaztatjuk a 2000. évi XXV. törvény
Paragraph Index: 1754

„kísérlettervezést” is elvárhatunk. Kísérletezés közben alkalmazzuk és alkalmaztatjuk a 2000. évi XXV. törvény a „kémiai biztonságról” előírásait. Mutassunk példát! 2008/177. szám A molekulamodellek használata elengedhetetlen a kovalens és a másodrendű kémiai kötések, valamint a szerves kémia feldolgozása során. A modellek készítése segít megérteni a térbeli viszonyokat, fejleszti a térszemléletet. Az üzemlátogatások is szerepet játszhatnak a kémiai ipar és a mindennapi élet eddig ismeretlen vetületeinek bemutatásában, a pályaorientációban, a gyártási folyamatok során a felmerülő problémák, a környezeti gondok felismerésében. A kooperatív csoportmunka, a tananyag projektekkel történő feldolgozása, valamint a tantárgyi koncentráció egymást erősítő hatásának eredményeként a 10. évfolyam végére már színvonalas, tudományos értékű szóbeli és írásbeli szövegalkotásra lehetnek képesek a tanulók. E képességek kialakítása közben támaszkodjunk a modern infokommunikációs eszközök nyújtotta lehetőségekre, melyek alkalmazása korunkban már megkerülhetetlen az információk gyűjtése, rendszerezése, tárolása és megjelenítése során. 14–18 éves korban a diákok szellemileg és érzelmileg is nagyon fogékonyak a környezeti gondokra. Már kezdik átlátni a világot, érzékelik és értik a fonák helyzeteket, erős a kritikai érzékük és érzelmileg, értelmileg is nagyon nyitottak. Fontos cél és egyben lehetőség a környezeti nevelés érdekében a szaktanárok együttműködésével, a tantárgyak közti koncentráció eredményeként, a gimnáziumi biológia, a földrajz és a fizika tárgyak integrálása. Komoly eredményeket lehet így elérni a környezeti nevelés terén a diákok világképe, környezetszemlélete, értékrendje és mindennapi szokásai tekintetében is A kémiatanulás során olyan ismeretrendszert és képességkészletet sajátítanak el a tanulók, amely továbbépíthető alapot ad a mindennapi élet szintjén az anyagok és a velük kapcsolatos információk kezeléséhez, amely sikeres (akár előrehozott) középszintű kémia érettségi vizsgára készíthet fel. A 10. évfolyam végén a diák joga úgy dönteni, hogy más érettségi tárgyat választ és elhagyja a tehetséggondozó képzést. Ezért fontos, hogy minden, a középszintű érettségihez szükséges ismeretet e képzés során is megtanítsunk eddig az időpontig. Az eredményes kémiatanulásnak speciális módszerei vannak, melyek alkalmazását be kell mutatni és meg kell tanítani a diákoknak. El kell mondani, mely ismeretek azok, amelyeket a tanulónak az eredményes továbbhaladás érdekében memorizálni kell és melyek azok az ismeretek, amelyeket a szabályok ismeretében a tanultakból levezethetünk. A megértés, a gyakorlás jelentős szerepet játszik az eredményességben. A képleteket, egyenleteket a tanulás során (akár többször is) célszerű leírni. A lényeges ismeretek gyakoroltatásának a tanórán is meg kell történnie. A többletóraszám lehetővé teszi a kémiai számítások megfelelő mélységű gyakoroltatására. A 11-12. évfolyam óraszámának egy része a középiskolai kötelező tantervből kimaradt szervetlen kémia átismétlésére (és az anyagszerkezeti ismeretekkel kibővített új szemléletű elsajátítására), az érettségi vizsgára, illetve a versenyekre és a kémiát igénylő továbbtanulásra való felkészítésre fordítható. E két évnek is fontos része a laboratóriumi munka, itt már előtérbe kerülhet a kísérletek önálló tervezése is. Különösen ebben az időszakban használható a projektmódszer a diákok önálló munkájának a fejlesztésére.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes